**КРИТЕРИИ И МЕТОДОЛОГИЯ ЗА ОЦЕНКА НА ПРОЕКТНИ ПРЕДЛОЖЕНИЯ ПО ПРОЦЕДУРА ЧРЕЗ ПОДБОР НА ПРОЕКТНИ ПРЕДЛОЖЕНИЯ “ПОДКРЕПА ЗА УЧЕНИЦИ С ТАЛАНТИ”**

**I. ОБЩА ИНФОРМАЦИЯ:**

Оценката на проектните предложения по тази процедура се извършва в съответствие с Глава трета „Предоставяне на безвъзмездна финансова помощ”, Раздел I. „Общи положения“ и Раздел II. „Предоставяне на безвъзмездна финансова помощ чрез подбор“ от Закона за управление на средствата от Европейските фондове при споделено управление (ЗУСЕФСУ), глава втора „Правила за оценяване на проектни предложения“, раздел I „Оценяване на проектни предложения чрез подбор“ от Постановление № 23 на Министерския съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от европейските фондове при споделено управление за програмен период 2021 - 2027 г. (ПМС № 23/2023 г.) и тази Методология.

Съгласно чл. 29, ал. 2 от ЗУСЕФСУ при процедура чрез подбор се извършва:

1. оценяване на всяко проектно предложение, което включва:

а) оценка на административното съответствие и допустимостта;

б) техническа и финансова оценка;

2. класиране на одобрените проектни предложения в низходящ ред;

3. определяне на проектни предложения, за които се предоставя финансиране.

Оценката на административното съответствие и допустимостта на проектните предложения се извършва по критериите, посочени в **раздел 1 „Критерии за оценка на административното съответствие и допустимостта“** от тази методология, които се отбелязват с „ДА“, „НЕ“ или „НП“ (не е приложимо).

Съгласно чл. 34, ал. 1 и ал. 2 от ЗУСЕФСУ и чл. 19, ал. 2 и ал. 3 от ПМС № 23/2023 г., въз основа на извършената проверка за административно съответствие и допустимост назначената от ръководителя на управляващия орган комисия изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. Списъкът се публикува на интернет страницата на съответната програма и в ИСУН, а за недопускането се съобщава на всеки от кандидатите, включени в него по реда на чл. 22, ал. 3 от ЗУСЕФСУ. Когато при описаната проверка се установи липса на документ/и и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.

Техническата и финансова оценка (ТФО) на проектните предложения се извършва по критериите, посочени **в раздел 2** **„Критерии за техническа и финансова оценка“** от настоящата методология и по реда на чл. 20 от ПМС № 23/2023 г., като включва следните групи на оценка:

1. КАЧЕСТВО НА СЪОТВЕТСТВИЕТО;
2. ОЦЕНКА НА ЦЕЛЕВИТЕ ГРУПИ;
3. УСТОЙЧИВОСТ;
4. РЕГИОНАЛНА ПРИОРИТИЗАЦИЯ;
5. БЮДЖЕТ.

Всяка група на оценка включва между един и повече критерии. Оценката на проектното предложение по всяка една от групите на оценка се получава като сума от получения брой точки по съответните критерии. Всяка група на оценка има различна тежест при формиране на общата оценка на проектното предложение. Максималният брой точки, който може да получи едно проектно предложение в ИСУН, е 100 точки.

**За да бъде предложено за финансиране едно проектно предложение, общата крайна оценка, получена на етап техническа и финансова оценка, трябва да е равна на или по-голяма от 33 точки.** В случай че две или повече проектни предложения имат еднакви общи крайни точки, проектните предложения ще бъдат подреждани в низходящ ред по следните критерии в посочената последователност:

* По-висока крайна оценка за група „Оценка на целевите групи“;
* По-висока крайна оценка за група „Регионална приоритизация“;
* По-висока крайна оценка за група „Качество на съответствието“;
* По-висока крайна оценка за група „Устойчивост“;
* По-висока крайна оценка на група „Бюджет“.

След приключване на оценителен лист 1 се попълва оценителен лист 2 за окончателна ТФО след проверка на бюджета и размера на допустимата „минимална помощ“. Проверката по оценителен лист 2 се извършва по критериите от настоящата методология, които се отбелязват с „ДА“ или „НЕ“ за критерий 1 и с „ДА“, „НЕ“ или „НП“ (неприложимо) по критерий 2. Проектните предложения, получили минимум 33 точки на етап „Техническа и финансова оценка“ (оценителен лист 1) и „ДА“ на критерий 1 от оценителен лист 2 и „ДА“ или „НП“ на критерий 2 от оценителен лист 2, се класират в низходящ ред съобразно получените крайни точки, като за финансиране се предлагат проектите по реда на класирането до достигане на общия размер на бюджета на съответния компонент на настоящата операция, определен в Условията за кандидатстване. В случай че бюджетът по един компонент не може бъде усвоен, УО си запазва правото да пренасочи свободния ресурс към другия компонент, за който не достига наличното финансиране.

**Важно!**

По време на техническата и финансова оценка на проектното предложение Оценителната комисия може да извършва корекции в бюджета на проектно предложение, в случай че при оценката се установи: наличие на недопустими дейности и/или разходи; несъответствие между предвидените дейности и видовете заложени разходи; дублиране на разходи; неспазване на заложените в документите по чл. 26, ал. 1 от ЗУСЕФСУ правила или ограничения по отношение на заложени процентни съотношения/прагове на разходите; несъответствие с правилата за държавните или минималните помощи. В случай, че при оценката на проектно предложение се установи, че с финансовата помощ, за която се кандидатства, ще бъде надхвърлен прагът на допустимите държавни или минимални помощи, оценителната комисия намалява служебно размера на безвъзмездната финансова помощ до максимално допустимия размер. Оценителната комисия следва да извърши редукция на бюджета при условията и по реда на чл. 20, ал. 7- 9 от ПМС № 23/2023 г. , както и в случаите, в които разходите са необосновани или планираните стойности не съответстват на определените изисквания и стойността на определените единични разходи и еднократни суми.

* + - 1. **ТАБЛИЦА ЗА ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТ**

|  |  |  |  |  |
| --- | --- | --- | --- | --- |
| **КРИТЕРИИ ЗА ОЦЕНКА НА АДМИНИСТРАТИВНО СЪОТВЕТСТВИЕ** | **ДА** | **НЕ** | | **Н/П** |
| 1. Формулярът за кандидатстване е подписан с квалифициран електронен подпис (КЕП) от законния представител на кандидата или оправомощено/упълномощено за целите на подаването на проектното предложение лице.   *Проверката за представляващи кандидатите се извършва в Регистър БУЛСТАТ.* |  |  | |  |
| 1. Заповед/документ за оправомощаване/упълномощаване за подаване на проектното предложение (ако е приложимо), подаден/а в ИСУН.   *Прилага се, в случай че проектното предложение е подадено с КЕП от лице, различно от официалния представител на кандидата.* |  |  | |  |
| 1. Декларация при кандидатстване на кандидата/партньора, попълнена по образец (Приложение …. към Условията за кандидатстване) и подадена в ИСУН.   *Подава се от кандидата и от всеки от партньорите съгласно Условията за кандидатстване.* |  |  | |  |
| 1. Декларация за партньорство, попълнена по образец (Приложение ….. към Условията за кандидатстване) и подадена в ИСУН.   *Попълва се и се подписва* *от кандидата и всички партньори.* |  |  | |  |
| 1. Автобиографии на членовете на основния екип за организация и управление на проекта, попълнени и подписани по образец (Приложение …… към Условията за кандидатстване) и подадени в ИСУН.   *Основният екип за организация и управление на проекта включва* *ръководител на проекта, координатор и счетоводител (финансист).* |  |  | |  |
| 1. Декларация за разграничаване на неикономическата от икономическата дейност, попълнена по образец (Приложение …… към Условията за кандидатстване) и подадена в ИСУН.   *Прилага се от партньор, когато е приложимо съгласно Условията за кандидатстване.* |  |  | |  |
| 1. Декларация за минимални помощи, попълнена по образец (Приложение към Условията за кандидатстване), подписана и подадена в ИСУН (ако е приложимо).   *Прилага се от партньор, съгласно Условията за кандидатстване, когато в проектното предложение е приложим режим „минимална помощ“ за дейностите, които той ще изпълнява.* |  |  | |  |
| 1. Устав/учредителен акт, удостоверение за актуално състояние, решение по вписване, удостоверяващо, че са спазени изискванията за допустимост на партньора/ите съгласно Условията за кандидатстване.   *В случай, че информацията е оповестена в ТРРЮЛНЦ, Булстат,* *Регистъра на културните организации, Регистъра на народните читалища и на читалищните сдружения, и Регистъра на лицензираните спортни федерации и спортните клубове, или други публични регистри, това обстоятелство ще се проверява по служебен път. В случай, че Устав/учредителен акт, удостоверение за актуално състояние или решение по вписване не са налични в посочените регистри, партньорът прилага документите в ИСУН. Удостоверението за актуално състояние следва да е издадено не по-рано от 3 месеца преди крайната дата на кандидатстване, сканирано и прикачено в ИСУН.* |  |  | |  |
| 1. Счетоводни документи (Годишен отчет за дейността с финансови отчети) на партньора за последните две приключили финансови години към датата на кандидатстване, съгласно Условията за кандидатстване, когато е приложимо, подадени в ИСУН.   *Прилага се от партньор съгласно Условията за кандидатстване, в случай че документът не е публично оповестен. В случай че документът е публично оповестен, следва да бъде предоставен линк към източника, в който е наличен.*  *Проверява се служебно от оценителната комисия:*  *- в случай че исканите документи са налични в МОНИТОРСТАТ на Националния статистически институт, същите се проверяват по служебен път, ако е осигурена възможност за това.*  *- в случай че исканите документи, заверени по реда на Закона за счетоводството, са публично достъпни на други електронни източници, следва да бъде предоставен линк към източниците, в които са налични за целите на оценката*. |  |  | |  |
| 1. Документи, доказващи опит в изпълнение на дейности, сходни или идентични с тези по операцията и/или участие в изпълнението на поне един проект в сферата на образованието/изкуствата/културата/спорта и/или работата с уязвими групи преди датата на обявяване на процедурата.   *Представя се от* *партньор ЮЛНЦ, в случай, че информацията не е налична в ТРРЮЛНЦ съгласно чл. 40, ал. 2, т. 1 и т. 2 от ЗЮЛНЦ в изпълнение на ал. 3 от същия член. В случай, че такива документи са публично достъпни, следва да бъдат предоставени линкове към източниците, в които са налични. (Примерни документи са писма, препоръки, договори, споразумения, меморандуми, проекти, други приложими).* |  |  | |  |
| 1. Индикативен календар на събитията за насърчаване на талантите на територията на кандидат община/районна администрация към Столична община, община Пловдив и община Варна, в който са описани различните форми на събитията за насърчаване на талантите, планирани за организация и провеждане по години за целия период на изпълнение на проекта, както и Помощна таблица – Приложение ….във формат excel.   *Представят се в ИСУН съгласно образец Индикативен календар на събитията (**Приложение … към Условията за кандидатстване), попълнен и подписан от официално представляващия кандидата и образец на Помощна таблица, попълнен съгласно Условията за кандидатстване (Приложение … към Условията за кандидатстване).* |  |  | |  |
| 1. Решение на Общинския съвет, изразяващо съгласие с участието на общината като кандидат/партньор по проектното предложение по процедурата.   *Представя се само от общини – кандидати/партньори, извън случаите на участие на районни администрации към Столична община, община Пловдив и община Варна като кандидати/партньори.* |  |  | |  |
| 1. Решение на Общинския съвет, с което се делегира правото на районния кмет да подава проектното предложение/да участва като партньор по процедурата от името на общината и да изпълнява функциите на кандидат/партньор и бенефициент от името и за сметка на общината.   *Представя се само от районни администрации към Столична община, община Пловдив и община Варна, които участват като кандидати/партньори по процедурата.* |  |  | |  |
| **КРИТЕРИИ ЗА ОЦЕНКА НА ДОПУСТИМОСТТА** | **ДА** | **НЕ** | | **Н/П** |
| 1. Кандидатът е допустим, съгласно Условията за кандидатстване.   *Проверката за кандидати общини/районни администрации към Столична община, община Пловдив и община Варна се извършва служебно в* *Регистър БУЛСТАТ. Проверка се извършва и на база представени документи по критерий № 12 и № 13 от група 1.*  *Проектно предложение, което е подадено от кандидат, който не отговаря на изискванията за допустимост на кандидата, следва да бъде отхвърлено.* |  | |  |  |
| 1. Партньорите са допустими, съгласно Условията за кандидатстване.   *В рамките на настоящия критерий се оценява за всеки партньор поотделно всяко едно от изискванията за допустимост, които са посочени в Условията за кандидатстване.*  *Проверката за партньори се извършва служебно в* *ТРРЮЛНЦ, Регистър БУЛСТАТ или в други публични регистри,* *както и на база представени документи по критерий № 8, № 9 и № 10 от група 1.*  *Проектни предложения, в които партньор не отговаря на изискванията за допустимост, следва да бъдат отхвърлени.* |  | |  |  |
| 1. Допустимите кандидати съгласно Условията за кандидатстване (общини/районни администрации към Столична община, община Пловдив и община Варна) участват като *кандидат* **само в едно проектно предложение** по процедурата.   *Проверката се прави сред всички подадени по процедурата проектни предложения.*  *В случай че кандидат е подал повече от едно проектно предложение, оценителната комисия следва да разгледа само последното постъпило проектно предложение, с изключение на случаите, в които кандидатът е оттеглил последното по ред на подаване проектно предложение*. |  | |  |  |
| 1. Допустимите партньори съгласно Условията за кандидатстване (общини/районни администрации към Столична община, община Пловдив и община Варна) участват като *партньор* **само в едно проектно предложение** **по процедурата, ако не участват като кандидат.**   *Проверката се прави сред всички подадени по процедурата проектни предложения.*  *В случай че посоченото ограничение не е спазено, проектното предложение следва да бъде отхвърлено.* |  | |  |  |
| 1. За кандидата и партньорите не са налице обстоятелствата по чл. 25, ал. 2 от ЗУСЕФСУ.   *Проверява се чрез Декларация на кандидата/партньора - Приложение I към Условията за кандидатстване.* |  | |  |  |
| 1. Проектното предложение отговоря на изискванията за териториален обхват, съгласно Условията за кандидатстване.   *Проектни предложения, които не отговарят на изискването, следва да бъдат отхвърлени.* |  | |  |  |
| 1. Заявената безвъзмездна финансова помощ (преки и непреки разходи) е в рамките на минималния и максимален размер, определен в Условията за кандидатстване.   *Проектни предложения, които не отговарят на изискването, следва да бъдат отхвърлени.* |  | |  |  |
| 1. Целевата/ите група/и е/са допустима/и, съгласно Условията за кандидатстване. В проектното предложение задължително са включени деца/ученици от уязвими групи, чийто майчин език не е български.   *Проектни предложения, които не отговарят на изискването, следва да бъдат отхвърлени.* |  | |  |  |
| 1. В проектното предложение са включени всички задължителни индикатори съгласно Условията за кандидатстване с положителни целеви стойности, различни от 0.   *Присъединените индикатори отговарят на вида регион, избран от кандидата за реализиране на проекта-регион в преход и/или по-слабо развит регион.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Проектното предложение включва задължителната допустима дейност (Дейност 1), посочена в Условията за кандидатстване.   *Проектни предложения, които не включват задължителната допустима дейност (Дейност 1) ще бъдат отхвърлени. Когато проектни предложения съдържат и недопустими дейности, на етап техническа и финансова оценка оценителната комисия ще отстрани тези дейности, съответно и предвидените за тях разходи.* |  | |  |  |
| 1. Кандидатът е декларирал във Формуляра за кандидатстване (в секция „Допълнителна информация, необходима за оценка на проектното предложение“), че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация, за ежегоден мониторинг на образователните резултати на участниците в резултат на подкрепата по операцията (чрез периодични оценки на ефекта от предоставената подкрепа за развитие и изява на талантите чрез участие в събития за насърчаване на талантите на общинско ниво и постигнатите образователни резултати от участниците в събитията), както и установяване удовлетвореността на лицата от участието им в събития.   *В случай че кандидатът не е декларирал, че в хода на реализиране на дейностите по проектното предложение ще извърши необходимите дейности за организация и управление, за видимост, прозрачност и комуникация,* *за ежегоден мониторинг на образователните резултати на участниците в резултат на подкрепата по операцията (чрез периодични оценки на ефекта от предоставената подкрепа за развитие и изява на талантите чрез участие в събития за насърчаване на талантите на общинско ниво и постигнатите образователни резултати от участниците в дейностите), както и установяване удовлетвореността на лицата от участието им в събития, проектното предложение ще бъде отхвърлено.* |  | |  |  |
| 1. Дейностите по проекта **НЕ** са финансирани със средства от Европейските фондове при споделено управление или чрез други инструменти на Европейския съюз в съответствие с чл. 63, параграф 9 от Регламент (ЕС) 2021/1060, както и с други публични средства, и НЕ са били физически завършени или изцяло осъществени преди подаването на проектното предложение за финансиране по програмата, независимо дали всички свързани плащания са направени от бенефициента или не.   *Проверява се въз основа на представената Декларация на кандидата/партньора – Приложение ……към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Целта на проектното предложение съответства на целите на процедурата, посочени в Условията за кандидатстване.   *Проектни предложения, които не отговарят на изискването, следва да бъдат отхвърлени.* |  | |  |  |
| 1. Проектното предложение допринася за реализиране на хоризонталните принципи на ПО (устойчиво развитие, вкл. принос към зелени умения; равни възможности и недопускане на дискриминация; равенство между половете) и прилагането на Хартата на основните права на ЕС и Конвенцията на ООН за правата на хората с увреждания.   *Информацията се проверява в секция „**Допълнителна информация, необходима за оценка на проектното предложение“ на Формуляра за кандидатстване, поле „Принос на проектното предложение за реализиране на хоризонталните принципи на ПО“ и в поле „Механизъм за ефективно прилагане и изпълнение по проекта на принципите на Хартата на основните права на ЕС и на Конвенцията на ООН за правата на хората с увреждания“. Проверката се прави и в Раздел „Прилагане и спазване на ХОП и на КПХУ на ООН“ в представената/ите Декларация/и на кандидата/партньора – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Кандидатът и партньорите (при наличие на такива) разполагат с административен капацитет.   *Счита се, че е налице административен капацитет за изпълнение на проекта, в случай че всеки от предложените експерти в основния екип за организация и управление (ръководител на проекта, координатор и счетоводител (финансист) отговаря на изискванията от Условията за кандидатстване: Ръководителят на проекта има минимум 2 години опит в управлението/изпълнението на сходен тип дейности и/или управление/изпълнение на сходен тип проекти, а всеки от останалите двама членове на екипа имат най-малко 1 година опит в изпълнението на сходен тип дейности и/или управление/изпълнение на сходен тип проекти.* *Проверката се извършва на база представените автобиографии от всеки от членовете на основния екип за организация и управление.*  *За целите на процедурата под „сходен тип дейности“ следва да се разбират дейности в* *сферата на образованието*/*изкуствата/ културата/спорта и/или работата с уязвими групи. Под „сходен тип проект“ следва да се разбират проекти със сходни дейности или проекти в сферата на образованието*/*изкуствата/ културата/спорта и/или работата с уязвими групи. За счетоводителя (финансиста) под „сходен тип дейности“ следва да се разбира извършване на счетоводни/финансови операции съгласно националното законодателство.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Кандидатът разполага с **необходимите финансови ресурси (финансов капацитет)** и е описал **механизмите за устойчивост**, позволяващи да се изпълнят предложените в проектното предложение дейности и да се гарантира тяхната финансова устойчивост.   *Счита се, че кандидатът разполага с финансов капацитет ако* *утвърденият бюджет за текущата финансова година или предходната финансова година при липса на одобрен Закон за държавния бюджет за текущата година е поне 30% от стойността на исканото финансиране по проекта. Проверката за наличие на утвърден бюджет се извършва служебно на база* *данните за бюджета на общината съгласно Закона за държавния бюджет за съответната финансова година.*  *Счита се, че са налице механизми за устойчивост, когато кандидатът е описал във Формуляра за кандидатстване, секция „Допълнителна информация, необходима за оценка на проектното предложение, поле „Устойчивост“, начините, чрез които ще осигури възможност ползите от проекта за целевите групи да продължат да съществуват и след края на финансирането по проекта, и е посочил потенциалните източници за финансиране след приключване на проекта.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Разходите, заложени в проектното предложение, не са финансирани със средства от Европейските фондове при споделено управление или чрез други фондове и инструменти на Европейския съюз в съответствие с чл. 63, параграф 9 от Регламент (ЕС) № 2021/1060, както и с други публични средства, различни от тези на кандидата/ партньорите.   *Проверява се чрез Декларация/и на кандидата/партньора – Приложение I към Условията за кандидатстване.*  *Проектни предложения, които не отговарят на изискването, следва да бъдат отхвърлени.* |  | |  |  |
| 1. Партньорът отговаря на изискванията за предоставяне на минимални помощи в съответствие с Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта *de minimis, когато е приложимо*.   *Проверката се извършва на база представената Декларация за минимална помощ (Приложение …. към Условията за кандидатстване), когато е приложимо за партньори съгласно Условията за кандидатстване.*  *Проектни предложения, за които изискването е приложимо и които не отговарят на това изискване, следва да бъдат отхвърлени.* |  | |  |  |
| 1. Бюджетът е попълнен съгласно изискванията на Условията за кандидатстване.   *Информацията се проверява в секция „Бюджет (в лева)“ от Формуляра за кандидатстване и Помощна таблица (Приложение …. от Условията за кандидатстване).*  *В случай че проектното предложение съдържа недопустими разходи, оценителната комисия ще ги отстрани на етапа на техническа и финансова оценка.* |  | |  |  |
| **20. Демаркация и допълняемост:**  Кандидатът е описал по какъв начин изпълнението на проекта ще осигури надграждащ ефект (допълняемост) спрямо негови участия в предходни проекти по ОПНОИР, проекти по ПО или национални и други програми (когато е приложимо). Посочено е и по-какъв начин ще се следи за демаркация и избягване на двойно финансиране с други проекти и национални програми.  *Информацията е представена в секция „Допълнителна информация, необходима за оценка на проектното предложение“ от Формуляра за кандидатстване, поле „Демаркация и допълняемост“*. |  |  | |  |

**II. ТАБЛИЦА ЗА ТЕХНИЧЕСКА И ФИНАНСОВА ОЦЕНКА**

|  |  |  |  |  |
| --- | --- | --- | --- | --- |
| **№** | | **КРИТЕРИИ** | **Максимален брой точки** | **ИЗТОЧНИК НА ИНФОРМАЦИЯ** |
| **1** | | **КАЧЕСТВО НА СЪОТВЕТСТВИЕТО** | **30** | ***Формуляр за кандидатстване, Секция „Основни данни“, Секция „Допълнителна информация необходима за оценка на проектното предложение“, Секция „Прикачени документи“*** |
| **1.1.** | | **Опит на кандидата/партньор/ите в организирането на мероприятия и събития за целевите групи** | **10** |  |
|  | | Демонстриран е **опит** в изпълнението на дейности, сходни или идентични с тези по операцията, включително опит в провеждане на **над 10 събития**, сходни или идентични с тези по операцията и/или участие в изпълнението на повече от два проекта в сферата на образованието и/или работата с уязвими групи за последните три години към датата на кандидатстване. | 10 |  |
|  | | Демонстриран е **опит** в изпълнението на дейности, сходни или идентични с тези по операцията, включително опит в провеждане на **между 6 и 10 събития включително**, сходни или идентични с тези по операцията и/или участие в изпълнението на два проекта в сферата на образованието и/или работата с уязвими групи за последните три години към датата на кандидатстване. | 5 |  |
|  | | Демонстриран е **опит** в изпълнението на дейности, сходни или идентични с тези по операцията, включително опит в провеждане на **между 1 и 5 събития включително**, сходни или идентични с тези по операцията и/или участие в изпълнението на един проект в сферата на образованието и/или работата с уязвими групи по операцията за последните три години към датата на кандидатстване. | 1 |  |
| **1.2.** | | **Проектна готовност на кандидата:** | **10** | ***Формуляр за кандидатстване, Секция „Прикачени документи“ – Индикативен календар на събитията и Помощна таблица*** |
|  | | Индикативният календар на събитията за таланти на територията на съответната община/районна администрация съдържа:   * анализ на идентифицираните целеви групи, основан на количествени и качествени данни (брой, възрастова група, майчин език и др. приложими за целевата група), и извежда техните потребности и потенциала за развитие и изява на талантите на деца/ученици в различни области на образованието, изкуствата, културата и спорта и подобряване на резултатите от обучението; * конкретно описание на различните форми на събития за насърчаване на таланти, планирани за организация и провеждане по години за целия период на изпълнение на проекта, включващ концепция и цели за всяко планирано събитие, организационен подход, регламент за участие и планиран фонд от материални поощрения и/или стипендии, съответстващи на формата, целите и участниците в събитието; * разчетите на планираните ресурси за реализация на индикативния календар на събитията (финансови и човешки ресурси), в това число и разпределение на дейностите и отговорностите между партньорите (при наличие на партньори) демонстрира логическа връзка и съответствие с планираните събития и очакваните резултати/индикатори | 10 |  |
|  | | Кандидатът е изпълнил две от горните изисквания | 5 |  |
|  | | Кандидатът е изпълнил 1 от горните изисквания | 1 |  |
| **1.3.** | | **Съответствие на планираните поддейности с целите и очакваните резултати** | **10** | ***Формуляр за кандидатстване Секция „Основни данни“, поле „Цел/и на проектното предложение“, Секция „План за изпълнение/Дейности по проекта“, Секция „Индикатори“, Секция „Допълнителна информация необходима за оценка на проектното предложение“, Секция „Прикачени документи“ – Индикативен календар на събитията и Помощна таблица.***  ***Забележка:***  ***За проектни предложения, които съдържат недопустими дейности, оценителната комисия отстранява предвидените за тях разходи.*** |
|  | | - Формулираните цели на проектното предложение са в съответствие със специфичните цели на процедурата и адресират конкретни проблеми на целевите групи.  - Налице е съответствие между описанието на планираните поддейности и очакваните резултати за всяка от тях.  - Нуждите на целевите групи са идентифицирани и описани;  - За всяка от планираните поддейности е описан принос към конкретен индикатор/и по процедурата. | 10 |  |
|  | | Три от посочените по-горе критерии са изпълнени. | 5 |  |
|  | | Един или два от посочените по-горе критерии е изпълнен. | 1 |  |
| **2** | | **ОЦЕНКА НА ЦЕЛЕВИТЕ ГРУПИ** | **20** | ***Формуляр за кандидатстване,* *Секция „Индикатори“*** |
| **2.1** | | **Ефективно включване на уязвими групи, чийто майчин език не е български, в дейностите по операцията.** | **20** | *Изчислява се съотношението между посочения в проектното предложение индикатор за брой на деца и ученици от уязвими групи, чийто майчин език не е български (индикатор EECO15), които се планира да бъдат включени в дейности по проекта и планирания брой на всички деца и ученици, които се планира да бъдат подкрепени по проекта (индикатор SOI 2.7):*  *∑=* \*100, *където:*  ***A*** *– брой на деца и ученици уязвими групи, чийто майчин език не е български, които се планира да бъдат включени в събития по проекта (индикатор EECO15).*  ***B*** *– брой на всички деца и ученици, които се планира да бъдат подкрепени по проекта (индикатор SOI 2.7).*  *Резултатът „C“ се закръглява до цяло число по общото аритметично правило.* |
|  | | Резултатът „C“ е над 75 % | 20 |  |
|  | | Резултатът „C“ е в диапазона  75 % ≥ C > 50 % | 15 |  |
|  | | Резултатът „C“ е в диапазона  50 % ≥ C > 25 % | 10 |  |
|  | | Резултатът „C“ е ≤25 % | 5 |  |
| **3** | | **УСТОЙЧИВОСТ** | **20** | ***Формуляр за кандидатстване, секция „Допълнителна информация, необходима за оценка на проектното предложение, поле „Устойчивост“*** |
|  | | Описани са:   * **начини**, чрез които ще се осигури възможност ползите от проекта за целевите групи да продължат да съществуват и след края на финансирането по проекта * и са посочени **повече от 2 потенциални източника** за финансиране след приключване на проекта и **те са реалистични и надеждни.** | 20 |  |
|  | | Описани са:   * **начини**, чрез които ще се осигури възможност ползите от проекта за целевите групи да продължат да съществуват и след края на финансирането по проекта, * и са посочени **поне 2 потенциални източника** **за финансиране** след приключване на проекта и **те са реалистични и надеждни.** | 15 |  |
|  | | Описани са:   * **начини**, чрез които ще се осигури възможност ползите от проекта за целевите групи да продължат да съществуват и след края на финансирането по проекта, * и е посочен **потенциален източник за финансиране** след приключване на проекта, който **е реалистичен и надежден.** | 10 |  |
|  | | Описани са:   * **начини**, чрез които ще се осигури възможност ползите от проекта за целевите групи да продължат да съществуват и след края на финансирането по проекта, * и е посочен **потенциален източник за финансиране** след приключване на проекта, който **не е** реалистичен и надежден. | 5 |  |
| **4** | | **РЕГИОНАЛНА ПРИОРИТИЗАЦИЯ[[1]](#footnote-1)** | **20** | ***Формуляр за кандидатстване, секция „Основни данни“, поле Местонахождение (Място на изпълнение на проекта), секция „Бюджет“*** |
|  | | Проектното предложение ще се изпълнява:  - на територията на Северозападен район за планиране или Северен централен район за планиране или Североизточен район за планиране (за Компонент 1)  ИЛИ  - на територията на Югозападен район за планиране извън област София-град (за Компонент 2) | 20 |  |
|  | | Проектното предложение ще се изпълнява:  - на територията на Югоизточен район за планиране или Южен централен район за планиране (за Компонент 1)  ИЛИ  - на територията на Югозападен район за планиране в област София-град (за Компонент 2) | 10 |  |
| **5.** | | **БЮДЖЕТ** | **10** | ***Формуляр за кандидатстване, Секция „Бюджет (в лева)“, Секция „План за изпълнение / Дейности по проекта“, Секция „Индикатори“, Секция „Прикачени документи“ -Помощна таблица*** |
|  | | Бюджетът не изисква корекции за намаление или технически корекции на планираните разходи | 10 |  |
|  | | Бюджетът изисква корекция с намаление на планираните разходи до 3% вкл. | 8 |  |
|  | | Бюджетът изисква корекция с намаление на планираните разходи над 3% до 6% вкл. | 6 |  |
|  | | Бюджетът изисква корекция с намаление на планираните разходи над 6% до 10% вкл. | 4 |  |
|  | | Бюджетът изисква корекция с намаление на планираните разходи повече от 10%. | 2 |  |
| **МАКСИМАЛЕН БРОЙ ТОЧКИ** | | | **100** |  |
|  |  | |  |  |
| **6.** | **Финална ТФО след проверка на бюджет (включена в оценителен лист 2)** | | **ДА/НЕ/НП** | ***Формуляр за кандидатстване, Секция „Бюджет (в лева)“*** |
| **1.** | Размерът на безвъзмездната финансова помощ след проверка на бюджета и корекция, когато е приложимо, е равен или по-висок от минималния размер на БФП съгласно Условията за кандидатстване. | | **ДА/НЕ** | *Оценява се чрез „ДА“ или „НЕ“ .*  *При отговор „ДА“ проектното предложение се класира в низходящ ред съгласно получения брой точки.*  *При отговор „НЕ“ проектното предложение се отхвърля и не участва в класирането, независимо от получения брой точки на етап ТФО.*  *Въвежда се ръчно от оценителя с аргументация за дадения отговор.* |
| 2. | 2. Общият размер на помощта „de minimis“, предоставяна по настоящата процедура на кандидат или партньор по проекта, заедно с други получени помощи за едно и също предприятие, не надхвърля сумата,  определена в Регламент (ЕС) 2023/2831 относно прилагането на членове 107 и 108 от Договора за функционирането на Европейския съюз към помощта de minimis за период от три години (три предходни години). | | **ДА/НЕ/НП** | *Общият размер на помощта „de minimis“, предоставяна по настоящата процедура, заедно с други получени помощи за едно и също предприятие, не надхвърля сумата, определена в Регламент (ЕС) 2023/2831 относно прилагането на членове 107 и 108 от Договора за функционирането на Европейския съюз към помощта de minimis за период от три години (три предходни години).*  *Проверява се за кандидат и/или партньор, когато е приложимо, за планираните в проектното предложение дейности.*  *Оценява се чрез „ДА“, „НЕ“, "НЕ ПРИЛОЖИМО".*  *При отговор „ДА“ проектното предложение се класира в низходящ ред съгласно получения брой точки.*  *В случай, че исканата част от бюджета на БФП надхвърля допустимия размер на „минимална помощ“ за кандидата/партньора, оценителната комисия след комуникация коригира бюджета за кандидата/партньора, без да редуцира дейностите и индикаторите, а съответната институция, за която е приложим режим de minimis съгласно Условията за кандидатстване, поема ангажимент да ги изпълни, осигурявайки собствени средства в размер на разликата от исканата и редуцираната „минимална помощ“.*  *В случай че след комуникация съответната институция, за която е приложим режим de minimis съгласно Условията за кандидатстване, НЕ поеме ангажимент за осигуряване на собствени средства в размер на разликата от исканата и редуцираната „минимална помощ“, се дава отговор „НЕ“ и проектното предложение се отхвърля и не участва в класирането, независимо от получения брой точки на етап ТФО.*  *Отговор „НП“ (Неприложимо) се дава за проектни предложения, за които кандидат/партньора/и не прилагат режим на минимална помощ.*  *Въвежда се ръчно от оценителя с аргументация за дадения отговор.* |

1. в съответствие с предвиденото в Споразумението за партньорство прилагане на териториален подход за целенасочена подкрепа към тези райони [↑](#footnote-ref-1)